Vsevolod I

Vsevolod I (vene keeles Всеволод I Ярославич, ukraina keeles Всеволод I Ярославич, vanapõhja keeles: Vissivald; u 1030 – 14. aprill 1093) oli Kiievi suurvürst aastatel 1078–1093.

Ta oli suurvürst Jaroslav Targa ja Rootsi päritolu Ingigerd Olafsdottiri viies poeg.Raffensperger, Christian (2012). Reimagining Europe: Kievan Rus' in the Medieval World. Harvard University Press. Lk 99. ISBN 978-0-674-06384-6.Martin, Janet (1993). Medieval Russia, 980–1584. Cambridge University Press. Lk 32. ISBN 978-0-521-67636-6. 1046. aastal abiellus ta isa käsul Bütsantsi keiser Konstantinos IX Monomachose tütre printsess Annaga (ka Anastasia), et kinnitada kahe riigi vahel sõlmitud vaherahu.David Vseviov (2004). Bütsantsi keisrid. Valitsejad purpuris. Tallinn: Kunst. Lk 305–313. Abielust sündis 1053. aastal poeg Vladimir Monomahh.

Isa surma järel 1054. aastal anti talle apanaažiks Perejaslavli vürstiriik, Rostovi-Suzdali vürstiriik ja Belozerski linn.

Poja väitel tundis Vsevolod viite keelt. Ajaloolased arvates võisid nendeks olla vanavene keel, ema kõneldud vanapõhja keel, abikaasa kõneldud keskkreeka keel, stepirahva polovetside keel. Viienda keele osas on arvatud, et see võis olla ta pojanaise kaudu inglise keel või Rostovi vürstiriiki, mida Vsevolod kaks kümnendit juhtis, asustanud merjalaste keel.Marina B. Mogilner, Ilya V. Gerasimov, Sergey Glebov, Alexander Semyonov (2023). A New Imperial History of Northern Eurasia, 600-1700: From Russian to Global History. Bloomsbury Publishing. Lk 82. ISBN 9781350196810

Ta suri 14. aprillil 1093 ja maeti järgmisel päeval Kiievi Püha Sofia peakirikusse.Simon Franklin, Jonathan Shepard (2014). The Emergence of Russia 750-1200. Routledge. Lk 264. ISBN 9781317872245
 Viited 

Kategooria:Kiievi suurvürstid
Kategooria:Sündinud 1030
Kategooria:Surnud 1093